Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1079/13/8808	Rožňava, 16.12.2013
EEČ : 2-67-287-2013

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že od mesiaca februára 2013 do konca mesiaca júna 2013 v  XXXXX, okr. Rožňava, ako otec maloletého XXXXX, nar. XXXXX, žiaka Základnej školy s vyučovacím jazykom maďarským v XXXXX, hrubo zanedbával jeho školskú dochádzku a na upozornenia školy, že maloletý nechodí riadne do školy, primerane nereagoval, ani neurobil žiadne opatrenia na zjednanie nápravy, v dôsledku čoho maloletý v uvedenom období neospravedlnene vynechal 120 vyučovacích hodín,	

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ v XXXXX sp. zn. ČVS: ORP-662/RV-RV-2013 zo dňa 04.08.2013 bolo vznesené obvinenie XXXXX za  prečin ohrozovania mravnej výchovy mládeže podľa § 211 ods. 1 písm. b Tr. zák. na tom skutkovom základe, ako je to uvedené vo výrokovej časti tohto uznesenia.
	Proti obvinenému je vedené trestné stíhanie za prečin, na ktorý zákon ustanovuje trest odňatia slobody, ktorého horná hranica neprevyšuje päť rokov. Obvinený s podmienečným zastavením trestného stíhania súhlasil. Vyhlásil, že spáchal skutok za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. Uviedol, že svoje konanie veľmi ľutuje a bude dbať na to, aby maloletý riadne chodil do školy.  
	Obvinený je nezamestnaný, v mieste bydliska je hodnotený kladne. Podľa odpisu z registra trestov bol naposledy súdne trestaný v rolu 2004, ale hľadí sa naňho, akoby odsúdený nebol.
	Vzhľadom k tomu, že obvinený spáchal prečin ohrozovania mravnej výchovy mládeže podľa § 211 ods. 1 písm. b Tr. zák., na ktorý zákon ustanovuje trest odňatia slobody, ktorého horná hranica neprevyšuje päť rokov, ku skutku sa priznal, svoje konanie ľutuje a s podmienečným zastavením trestného stíhania súhlasil, i s prihliadnutím na jeho osobu a okolnosti prípadu, možno dôvodne podmienečné zastavenie trestného stíhania považovať za dostačujúce. Určená skúšobná doba zodpovedá miere zavinenia a je v súlade s § 216 ods. 2 Tr. por., a začína plynúť právoplatnosťou tohto rozhodnutia o podmienečnom zastavení trestného stíhania.
	Z týchto dôvodov bolo trestné stíhanie obvineného XXXXX podmienečne zastavené tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka